CELEX: 32014D0009
Language: bg
Date: 2013-12-18 00:00:00
Title: 2014/9/ЕС: Решение на Комисията от 18 декември 2013 година за изменение на Решение 2010/2/ЕС и Решение 2011/278/ЕС по отношение на отраслите и подотраслите, за които се смята, че са изложени на значителен риск от изместване на въглеродни емисии (нотифицирано под номер C(2013) 9186)  текст от значение за ЕИП

14.1.2014   
            
            
               BG
            
            
               Официален вестник на Европейския съюз
            
            
               L 9/9
            
         
      РЕШЕНИЕ НА КОМИСИЯТА
   
   от 18 декември 2013 година
   за изменение на Решение 2010/2/ЕС и Решение 2011/278/ЕС по отношение на отраслите и подотраслите, за които се смята, че са изложени на значителен риск от изместване на въглеродни емисии
   (нотифицирано под номер C(2013) 9186)
   (текст от значение за ЕИП)
   (2014/9/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на Схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 10а, параграфи 1 и 13 от нея,
   като има предвид, че:
   
               (1)
            
            
               С Решение 2010/2/ЕС на Комисията (2) се определя, в съответствие с Директива 2003/87/ЕО, списък на отрасли и подотрасли, за които се смята, че са изложени на значителен риск от изместване на въглеродни емисии.
            
         
               (2)
            
            
               С Решение 2011/278/ЕС на Комисията (3) се формулират валидни за целия Европейски съюз преходни правила за хармонизирано разпределяне на безплатни квоти за емисии съгласно член 10а от Директива 2003/87/ЕО.
            
         
               (3)
            
            
               Всяка година е възможно да бъде добавен допълнителен отрасъл или подотрасъл към списъка на отраслите и подотраслите, за които се смята, че са изложени на значителен риск от изместване на емисии, ако бъде доказано чрез аналитичен доклад, че съответният отрасъл или подотрасъл изпълнява критериите по член 10а, параграфи 14—17 от Директива 2003/87/ЕО, след като е настъпила промяна със значително въздействие върху дейностите в отрасъла или подотрасъла.
            
         
               (4)
            
            
               Някои отрасли, класифицирани на ниво NACE-4 (Статистическата класификация на икономическите дейности в ЕС), за които в Решение 2010/2/ЕС не бе установено да са изложени на значителен риск от изместване на въглеродни емисии, бяха подложени на по-детайлно разглеждане, като бяха оценени редица техни подотрасли, притежаващи някои специфични отличителни характеристики, които водят до много различни резултати в сравнение с останалата част от съответния отрасъл.
            
         
               (5)
            
            
               За подотраслите „Сушени картофи под формата на брашно, грис, люспи, гранули и пелети“, „Замразени картофи (включително картофи, които са били напълно или частично изпържени преди замразяването, приготвени или консервирани по начин, различен от този с оцет или оцетна киселина)“, както и „Суроватка, видоизменена или не, на прах, гранули или в друга твърда форма, независимо дали концентрирана или не, със или без добавени подсладители“ тази оценка показва, че те могат да бъдат ясно разграничени от други подотрасли въз основа на специфични характеристики и че отговарят на количествените критерии, заложени в член 10а, параграф 15 от Директива 2003/87/ЕО. Следователно тези подотрасли трябва да се добавят към списъка на отраслите и подотраслите, за които се счита, че са изложени на значителен риск от изместване на въглеродни емисии.
            
         
               (6)
            
            
               Тази оценка показва също, че подотрасълът „Части за трансмисионни валове, гърбични валове, колянови валове и колена, изработени чрез коване и щамповане на черни метали“ може ясно да бъде разграничен от други подотрасли въз основа на специфичните си характеристики и отговаря на количествения критерий, определен в член 10а, параграф 16, буква б) от Директива 2003/87/ЕО. Следователно този отрасъл трябва да се добави към списъка на отраслите и подотраслите, за които се счита, че са изложени на значителен риск от изместване на въглеродни емисии.
            
         
               (7)
            
            
               Отраслите „Производство на гипс“ и „Производство на изделия от гипс за строителството“ (кодове по NACE 2653 и 2662) бяха подложени на повторна оценка през 2012 г. Тази качествена оценка доказва трудни пазарни характеристики, като например нарастваща търговия, по-специално тенденция към нарастване на вноса от държави с ниски производствени разходи, засилен конкурентен натиск на международно ниво и само малък марж на печалба за оценените години, което ограничава възможностите на инсталациите да инвестират и да намаляват емисиите. Въз основа на комбинираното въздействие на тези фактори посочените отрасли следва да се смятат за изложени на значителен риск от изместване на въглеродни емисии и да бъдат добавени към списъка на отраслите и подотраслите, за които се счита, че са изложени на значителен риск от изместване на въглеродни емисии.
            
         
               (8)
            
            
               Поради това Решение 2010/2/ЕС и Решение 2011/278/ЕС следва да бъдат съответно изменени.
            
         
               (9)
            
            
               Мерките, предвидени в настоящото решение, са в съответствие със становището на Комитета по изменение на климата,
            
         ПРИЕ НАСТОЯЩОТО РЕШЕНИЕ:
   Член 1
   Изменения на Решение 2010/2/ЕС
   Приложението към Решение 2010/2/ЕС се изменя в съответствие с приложение I към настоящото решение.
   Член 2
   Изменения на Решение 2011/278/ЕС
   Приложение I към Решение 2011/278/ЕС се изменя в съответствие с приложение II към настоящото решение.
   Член 3
   Адресати
   Адресати на настоящото решение са държавите членки.
   
      Съставено в Брюксел на 18 декември 2013 година.
      
         
            За Комисията
         
         Connie HEDEGAARD
         
         
            Член на Комисията
         
      
   
   
      (1)  ОВ L 275, 25.10.2003 г., стр. 32.
   
      (2)  ОВ L 1, 5.1.2010 г., стр. 10.
   
      (3)  ОВ L 130, 17.5.2011 г., стр. 1.
   
      ПРИЛОЖЕНИЕ I
      Приложението към Решение 2010/2/ЕС се изменя, както следва:
      
                  1.
               
               
                  Раздел 2 се изменя, както следва:
                  
                              а)
                           
                           
                              добавят се следните вписвания преди вписването под код 15331427:
                              
                                          Код по Prodcom
                                       
                                       
                                          Описание
                                       
                                    
                                          „15311230
                                       
                                       
                                          Сушени картофи под формата на брашно, грис, люспи, гранули и пелети
                                       
                                    
                                          15311250
                                       
                                       
                                          Замразени картофи (включително картофи, които са били напълно или частично изпържени преди замразяването, приготвени или консервирани по начин, различен от този с оцет или оцетна киселина)“
                                       
                                    
                        
                              б)
                           
                           
                              след вписването с код по Prodcom 155154 се добавя следното вписване:
                              
                                          Код по Prodcom
                                       
                                       
                                          Описание
                                       
                                    
                                          „15515533
                                       
                                       
                                          Суроватка, видоизменена или не, на прах, гранули или в друга твърда форма, независимо дали концентрирана или не, със или без добавени подсладители“
                                       
                                    
                        
                              в)
                           
                           
                              след вписването с код по Prodcom 26821620 се добавя следното вписване:
                              
                                          Код по Prodcom
                                       
                                       
                                          Описание
                                       
                                    
                                          „28401133
                                       
                                       
                                          Части за трансмисионни валове, гърбични валове, колянови валове и колена, изработени чрез коване и щамповане на черни метали“
                                       
                                    
                        
            
                  2.
               
               
                  В раздел 3 след вписването с код по NACE 2640 се вмъкват следните вписвания:
                  
                              Код по Prodcom
                           
                           
                              Описание
                           
                        
                              „2653
                           
                           
                              Производство на гипс
                           
                        
                              2662
                           
                           
                              Производство на изделия от гипс за строителството“
                           
                        
            
   
      ПРИЛОЖЕНИЕ II
      В приложение I към Решение 2011/278/ЕС вписванията за продуктовите показатели за „гипс“, „изсушен вторичен гипс“ и „гипсокартон“ се заменят със следното:
      
                  Продуктови показатели
               
               
                  Определения на обхванатите от показателите продукти
               
               
                  Определения на обхванатите от показателите процеси и емисии (граници на системите)
               
               
                  Наличие на риск от изместване на емисии съгласно посоченото за 2013 г. и 2014 г. в Решение 2010/2/ЕС
               
               
                  Стойност на показателя
                  (квоти/t)
               
            
                  „Гипс
               
               
                  Гипсови материали, състоящи се от калциниран гипс или калциев сулфат, включително за използване в строителството, за апретура на вълнени тъкани или хартиени тапети и настилки, за използване в стоматологията и за рекултивирането на земи), изразени в тонове полухидратен гипс (CaSO4*½H2O), наричан в англоезични издания „stucco“. Показателят не се отнася за алфа-гипс.
               
               
                  Включват се всички процеси, пряко или косвено свързани с производствените етапи на смилане, сушене и калциниране
               
               
                  да
               
               
                  0,048“,
               
            
                  „Изсушен вторичен гипс
               
               
                  Изсушен вторичен гипс (синтетичен гипс, произведен като рециклиран страничен продукт на електроенергетиката, или рециклиран материал от строителни отпадъци или отпадъци от разрушителни работи), изразен като тонове продукт
               
               
                  Включват се всички процеси, пряко или косвено свързани с производството на вторичен гипс
               
               
                  да
               
               
                  0,017“,
               
            
                  „Гипсокартон
               
               
                  Показателят се отнася за плоскости, листове, панели, плочи и други подобни продукти от гипс или от смеси на гипсова основа, покрити/усилени (или не) единствено с хартия или картон, без да се включват продукти със свързващо вещество гипс (изразени в тонове полухидратен гипс, т.е. CaSO4*1/2H2O, наричан в англоезични издания „stucco“). Този продуктов показател не се отнася за гипсово-дървесни плоскости с висока плътност.
               
               
                  Включват се всички процеси, пряко или косвено свързани с производствените етапи на смилане, сушене, калциниране и изсушаване във вид на плоскости. При определянето на непреките емисии трябва да се отчита само електроенергията, консумирана от термопомпите, използвани във фазата на сушене
               
               
                  да
               
               
                  0,131“.